**Gyulai Szakképzési Centrum Kossuth Lajos Technikum, Szakképző Iskola és Kollégium**

1. **Orientációs évfolyam:**

Az orientációs, szakképzést előkészítő évfolyam célcsoportját a **pályaválasztásban bizonytalanok** jelentik. A program nem az általános iskolai tananyag ismétlésére épül. Alappillérét az alapkészségek és kulcskompetenciák fejlesztése. Az oktatás nem hagyományos tantárgyi keretekben, hanem projektszemlélet mentén történik. A cél az erősségek felszínre hozása, sikerélmény megélése. Az oktatók mentorszerepben vesznek részt az oktatásban. A folyamat segít a tanulóknak önmaguk megismerésében, fejlődik a kommunikációjuk, kreativitásuk, megtanulnak csapatban dolgozni. **Felvételi nélkül** folytathatja tanulmányait a választott ágazatban.

1. **Dobbantó program**

A Dobbantó program keretében a szakképző iskola előkészítő évfolyamán alapkompetencia-fejlesztés folyik, amelynek célja, hogy az **alapfokú végzettséggel nem rendelkező, 15. életévüket már betöltött** fiatalokat felkészítse a szakmatanulásra. A programban mentor tanár közreműködésével minden tanuló egyéni, a saját képességeinek és terveinek megfelelő fejlesztést kap. Ezt követően a tanuló tovább léphet a műhelyiskolai képzésbe, ahol 6-24 hónap alatt részszakmát tanulhat. Várjuk azokat a diákokat is akik lemorzsolódnának a szakképző iskolából.

1. **Műhelyiskola**

Alapfokú végzettséggel rendelkező, 15. életévét betöltött (vagy a Dobbantó Programot elvégzett) tanulók számára a Műhelyiskola a szakmai oktatás új megközelítését jelenti. A Műhelyiskolában piacképes részszakma megszerzésére van lehetőség, A részszakma megszerzéséről kiállított szakmai bizonyítvány államilag elismert alapfokú végzettséget biztosít és részszakképesítést tanúsít. Jelzi továbbá, hogy a tanuló legalább egy munkakör betöltéséhez szükséges végzettséggel rendelkezik. A Műhelyiskolában a végzettség megszerzése nem tanévhez kötött, maximum két évig tart. Nincsenek kötelező közismereti tantárgyak és hagyományos értelemben vett értékelés.

Minden diák ösztöndíjban részesül : 16.000FT/hó

**Jelenleg műhelyiskolai képzéseink:**

* Bolti előkészítő
* Falazó kőműves
* Asztalosipari szerelő

**Képzéseinkre nem csak diákokat, hanem felnőtteket is várunk szeretettel**. Kérem, ha van rá lehetőségük, osszák meg ezt a lehetőséget. Bár milyen kérdésükkel szívesen állunk rendelkezésükre.

Köszönjük segítő szándékukat.

**Elérhetőségeink:**

Telefon: +36-20/228-1330 Email: oroshaza@gyszc.hu